Alegzandra/wili-2018-roplus huggingface dataset:
Ta golf feer-chadjin ayns Nerin as she çhynskyl mooar t'ayn turrysid ghalf as ee tayrn ny smoo na 240,000 keayrtee golf dagh blein. Va Cappan Ryder 2006 cloit 'sy K Club ayns Coontae Cheeill Darey. Haink er Pádraig Harrington dy ve ny chied Yernagh veih Fred Daly ayns 1947 dys y British Open ayns Càrn Fheusda dy chosney ayns Jerrey Souree 2007. Chossyn eh e ard-ennym ayns Jerrey Souree 2008 roish chossyn eh y PGA Championship ayns Luanistyn. Haink er Harrington dy ve ny chied Oarpagh dys y PGA Championship dy chossyn er feie 78 bleeaney as v'eh ny chied chosneyder veih Nerin.

Ta Pleneventer (Frangish: Plaintel, Galloish: Plentèr ny Pyentè) ny chommyoon 'sy département Frangagh Aodoù-an-Arvor 'sy Vritaan ayns sheear hwoaie ny Frank.

Ta Olonkinbyen ny valley beg er yn ellan Norlynnagh Jan Mayen. Ta fwirran ta gobbraghey ayns stashoon emshir as stashoon radio yn ellan nyn gummal ayns Olonkinbyen. Ec y traa t'ayn ta 18 olteynyn nyn gummal 'sy valley as ad jannoo seose slane-earroo yn phobble jeh'n ellan. Myr shen, t'ee ny preeu-valley de facto er yn ellan faagail magh nagh vel balley oikoil ayn. Ta lectraghys y valley gientit liorish tree gienneyderyn lectraghys.

She oltey ynrican y ghenus Crithmum ee Lus ny greg (Crithmum maritimum). Ta ny h-enmyn cabbash varrey as cabbash hraie currit urree myrgeddin, agh ta keayllyn elley ocsyn neesht.

Va Pobblaght Hoveidjagh Hoshiallagh ny Litaan (Litaanish: Lietuvos Tarybų Socialistinė Respublika, Rooshish: Литовская Советская Социалистическая Республика / Litovskaya Sovetskaya Sotsalisticheskaya Respublika) ny co-phobblaght ayns yn UPSS veih'n 3 Luanistyn, 1940 derrey 11 Mart, 1990 tra hooar ee e neuchrogheydys myr Pobblaght ny Litaan.

Anstaing, Baisieux, Chéreng, Forest-sur-Marque, Gruson, Hem, Lannoy, Leers, Lys-lez-Lannoy, Sailly-lez-Lannoy, Toufflers, Tressin as Willems

Cha row y troddan eiyrtyssagh son mooghey yn Slattys Unnaneysey ec O'Connell raahoil. Ny s'anmey 'sy cheead-blein, ren Charles Stewart Parnell as fir elley troggal troddan er son hene-reiltys çheu-sthie 'syn Unnaneys, ny "Reill Thie". Va ny h-Unnaneyseyryn, goaill stiagh ad 'sy chooid hwoaie jeh'n ellan er lheh, noi eie yn Reill Thie, er yn oyr dy row ad credjal dy beagh y sorçh reill shen fo kioneys anaaseyn Catoleagh. Lurg shiartanse dy eabyn billey Reill Thie dy hiaulley trooid y pharlamaid, v'eh begnagh kinjagh dy beagh fer goll trooid y pharlamaid 'sy vlein 1914. Son lhiettrimys dy chur er shen, va Arryltee Ulley currit er bun 'sy vlein 1913 fo stiurey Çhiarn Carson. Va Arryltee Nerin currit er bun myr eiyrtys er shen 'sy vlein 1914, as y dean oc son y Billey Reill Thie dy hickyraghey as eh goll trooid y pharlamaid. Hie'n Slattys trooid y pharlamaid lesh shaghney "shallidagh" er ny shey coondaeghyn ayns Queiggey Ulley. Ansherbee, roish lowal y Slattys v'eh currit tayrnit magh car y Chaggey Mooar. Va Arryltee Yernagh rheynnit ayns daa phossan. Ghow y vooar-chooid, mychione 175,000 dy 'leih, fo John Redmond, yn ennym Arryltee Ashoonagh as chur ad cooney da cassey Nerin 'sy chaggey. Dreill y vyn-chooid, mychione 13,000 dy 'leih, yn ennym, Arryltee Nerin, as v'ad goll noi cassey Nerin 'sy chaggey.
Dy tradishoonagh, ta Nerin rheynnit stiagh ayns kiare queiggaghyn: Queiggey Connaghtey (sheear), Queiggey Lion (shiar), Queiggey Mooan (jiass), as Queiggey Ulley (twoaie). Rere corys v'er ny lhiassaghey eddyr y 13-oo as y 17-oo eashyn, ta daa choontae tradishoonagh jeig as feed ayns Nerin. Ta shey coondaeghyn as feed jeu nyn soie ayns Pobblaght Nerin as ta shey coondaeghyn nyn soie ayns Nerin Hwoaie. Ta dagh fer jeh ny shey coondaghyn ayns Nerin Hwoaie soit ayns Queiggey Ulley myrgeddin (as nuy coondaeghyn 'sy wheiggey 'sy clane). Lesh shen, ta'n ennym Ullee currit dy mennick er Nerin Hwoaie myr co-cheayllagh, ga nagh vel y daa enmys co-chagliagh.

'Sy vlein 1579 haink er dy ve ny phesson er Sessay ayns Treen Hwoaie Yorkshire as 'sy vlein 1583 haink er dy ve ny phesson er Thorpe Bassett ayns Treen Hiar Yorkshire. V'eh currit ayns oardreilys myr Ard-Jaghin Vannin 'sy vlein 1587 as pointit myr pesson er Andreas. 'Sy vlein 1590 v'eh pointit myr çhaplyn da Inry Stanlagh, 4oo Eearley Derby. V'eh pointit myr pesson er Slingsby ayns Treen Hwoaie Yorkshire 'sy vlein 1591 as 'sy vlein 1601 v'eh pointit myr Ard-Jaghin Cleveland. 'Sy vlein 1605 haink er dy ve ny Aspick er Mannin.

Ta'n fo-strughtoor jeant seose jeh cullee anchorragh ta ymmyrçhagh ry hoi arraghey, as foddee dy vel ad nyn raaidyn, raaidyn yiarn, mollee aeragh, goorseyn ushtey, ammyryn as biob-linnaghyn, as stadyn jerree lheid as puirt aeragh, stashoonyn traenagh, stashoonyn barroose, thieyn stoyr, stadyn jerree truck, stoyryn aa-lhieeney (goaill loghanyn lhieeney as stashoonyn jeshee stiagh 'syn earroo) as puirt varrey. Foddee dy vel stadyn jerree ymmydit ry hoi eddyr-cheaghley troailtee as lughtee, as ry hoi meansalaght.

Duillag aeg, ta gaase çhelleeragh nyn yei er sheelagyn as juyssyn aegey. T'ad 2-6 kentimeader er lhiurid, nyn lomarcan, glassey, as er nyn reaghey myr caslagh er y sthole. T'ad goll er cur magh rish shey meeghyn dys queig bleeantyn.

Va ymmyd tradishoonagh jeant jeh myr saase eeastee, liorish cur ram jeu 'syn ushtey as lhiggey da'n nieu faase cur neeal er ny yeeastyn. V'ad jannoo ymmyd jeh myr stoo lheeys myrgeddin, noi çhingyssyn crackan as folley.</ref name="PFAF">

Ta kuse dy ellyneyryn chaslys-earishlioaryn er ngeddyn aundyr çheumooie jeh’n chummey hene. Myr sampleyr, Maus liorish Art Spiegelman ( Pulitzer Prize) as The Sandman liorish Neil Gaiman ( World Fantasy Award myr "Best Short Story").

Er y gherrid ta eabyn er ny n'gholl ersooyl ayns Nerin dy ghoaill ymmyd ass bree yn-aanooaghey lheid as bree gheayee. Ta ynnydyn mwyljyn-geayee er nyn droggal ayns coondaeghyn slystagh lheid as Doon ny Ghoal, May Eo, as Aontrym. Ta ynnyd mwyljyn-geayee er ny ve troggit magh veih coose Choontae Cheeill Mantan ec Ynnyd Mwyljyn-Geayee Vullagh Inver Mooar as bee eh ny ynnyd mwyljyn-geayee smoo er y theihll. T'eh er credjal dy nee'n ynnyd mwyljyn-geayee ayns Inver Mooar troarey 10% dy lectraghys Nerin tra t'eh creaghnit. Ta troggalys ynnydyn mwyljyn-geayee er ny ve moalit rere condaigys veih co-phobbylyn ynnydagh, as fir jeu credjal nagh vel ny trubeenyn-geayee dy h-aalin. She Cnoc an Turlaigh jeh chooid yn ESB yn un heyrraad ry hoi tastey bree 'sy steat.
She çheer gyn enney er ellan ny Ceeprey ee yn Cheeprey Hwoaie (Turkish: Kuzey Kıbrıs) ny Pobblaght Hurkagh ny Ceeprey Hwoaie (Turkish: Kuzey Kıbrıs Türk Cumhuriyeti, KKTC).

Agh ga nagh row scansh currit er y Ghaelg ayns ny scoillyn as ny kialteenyn ny smoo, cha row lhiettalys currit er cur magh reddyn 'sy Ghaelg, as ad cur cooney da'n aavioghey ayns ny bleeantyn s'anmey. 'Sy vlein 1804 hie A Practical Grammar of the Antient Gael[i]c; or Language of the Isle of Mann, Usually Called Manks ("Lioar Grammeydys ny Gaelgey") er ny chur magh liorish yn Arrymagh John Kelly. Va shalee echey fockleyr tree-hengagh dy chur magh 'sy vlein 1805, agh va'n lioar scrysst ayns aile 'syn oik prental. 'Sy vlein 1822 hie Banglanyn y Chredjue Chreestee magh liorish y Prayer-book and Homily Society as ayns 1835 hie A Dictionary of the Manx Language er ny chur magh liorish Archibald Cregeen (1774 - 1841), fockleyr ta coontit dys y laa t'ayn myr nane jeh ny fockleyryn smoo scanshoil 'sy Ghaelg.

T’ad jannoo caashey ass proteen as sahll vainney. She bainney ollee, ollee oaldey, goair as kirree t’ayn son y chooid smoo. T’ad cur er y vainney geayraghey as binjaghey, as t’eh rheynn ayns groo as meaig. Son y chooid smoo ta janteyr caashey cur stiagh stoo toshee gyle bacteyragh er son geayraghey as binjey er son binjaghey, agh ta shiartanse dy chaashey jeant lesh geayr hene; myr sampleyr, ta paneer jeant lesh feeyn geayr, soolagh limon ny geayr elley. T’ad tayrn magh y groo fondagh as eh y ‘aastey ayns faastan.

She coontae ayns Pobblaght Nerin eh Coontae Ghoon ny Ghoal, ny Doon ny Ghoal myr aagherrid dy mennick (ASE: [ˈd̪uːnːəˌŋɔːl̪]; Yernish: Contae Dhún na nGall ny Contae Thír Chonaill, Baarle: County Donegal, Ullanish: Coontie Dunnygal ny Coontie Dinnygal). Ta deiney ennagh cur Coontae Heer Chonnal ny Çheer Chonnal er y choontae dy mennick chammah. Ta'n coontae soit ayns Ullee, nane jeh ny queiggaghyn Yernagh. She Leffyr y preeu-valley, agh she Littyr Kennain y balley smoo. T'eh çhemmal rish Coontae Lheeahtrim 'sy jiass, rish y Cheayn Sheear 'sy jiass, 'sy neear as 'sy twoaie, rish Nerin Hwoaie (ny coondaeghyn Doirrey, Çheer Eoin as Fer Managh) 'sy niar as 'sy niar yiass. 'Sy vlein 2011 va 161,137 deiney cummal 'sy choontae.

T'ad Partee yn Lught Obbyr, y Partee Cumaadagh as y Partee Libraalagh Deynlagh ny tree parteeghyn politickagh smoo 'sy Reeriaght Unnaneysit, as va 616 ass 646 ynnydyn cosnit ec ny tree parteeghyn shen 'sy reihys jerrinagh. Va'n chooid smoo jeh ny h-ynnydyn faagit cosnit ec parteeghyn slystagh yn RU lheid as Partee Ashoonagh ny h-Albey (Nalbin ynrican), Plaid Cymru (Bretin ynrican), as Partee Unnaneysagh Deynlagh, Partee Soshiallagh Deynlagh y Lught Obbyr, Partee Unnaneysagh Ullee, as Sinn Féin (Nerin Hwoaie ynrican, agh ta olteynyn y phartee gleckey noi ynnydyn ayns Nerin myrgeddin). Ayns freggyrtys politickaght y phartee, cha ghow oltey erbee yn phartee ynnyd ayns Quaiyl Hostyn er y fa dy shegin daue guee er y Ree ny er y Venrein.
Keayrt va Nerin ny çheer smoo scanshoil son troarey ushtey bea, as va 90% jeh ushtey bea 'sy theihll troarit ayn rish toshiaght y 20-oo eash. Ansherbee, myr eiyrtys jeh ny smuggleyderyn alcoal car y veelowalys ayns ny Steatyn Unnaneysit (as ushtey vea jeh drogh-whaalid er ny chreck lesh enmyn "Yernagh" orroo as eh shen jeeilley yn foayr cadjin son cowraghyn Yernagh) as myr eiyrtys jeh ny custymyn er ushtey bea Yernagh harrish yn Impiraght Ghoaldagh car y Chaggey Traghtee Anglo-Yernagh ayns ny 1930yn, huitt creck jeh ushtey bea Yernagh er feie ny cruinney gys 2% rish mean y 20-oo eash. Ayns 1953, rere creear veih'n reiltys Yernagh, v'eh feddynit magh nagh row ushtey bea Yernagh er fys ec 50% jeh iuderyn ushtey bea ayns ny Steatyn Unnaneysit. Ansherbee, va iu yn ushtey bea Yernagh foast ennoil ayns Nerin, as ayns ny jeihaghtyn jeianagh, ta'n ushtey bea Yernagh girree ny smoo scanshoil er feie ny cruinney. Dy cadjin, cha nel ushtey bea Yernagh cha jaaghagh as ushtey bea Albinagh, agh cha nel eh cha millish as ushtey bea Americaanagh ny Canadagh. Ta'n ushtey bea ny vun da liggooryn kay, lheid as Baileys, as ta'n "caffee Yernagh" (jinlag dy chaffee as ushtey bea va cummit, rere rish, ayns stashoon etlan marrey Faing) coontit myr y jinlag Yernagh smoo ennoil, foddee.

aahroggal roie-hennaghys çhengaghyn as jannoo briwnys my vel mooinjerys eddyr oc ny dyn, son dy chur ry-cheilley ad ayns kynney çhengey (obbyr çhengoaylleeaght hoylee);

She ard thallooinit ayns Caacas Yiass eh Nagorno-Karabakh. T'eh ny lhie eddyr Karabakh Heese as Zangezur as t'eh coodaghey y reayn heear yiass jeh Sleityn ny Coagaash Beg.

Baile an Mhóta, Baile an Tóchair, Baile Easa Dara, Baile idir dhá Abhainn, Béal an Átha Fada, Béal Átha an Trí Liag, Béal Átha na gCarraigíní, Béal Trá

Hie eh er astyrt, marish y choyrle choontae, er 1 Averil 1996 liorish y Local Government (Wales) Act 1994. Ren shen aachroo ny shenn choonteeyn: Cardiganshire (ghow eshyn yn ennym noa Ceredigion ersyn hene cho leah as nod eh), Sir Gaerfyrddin as Sir Benfro.

Ta'n Reeriaght Unnaneysit ny reeriaght vunraghtoil: ta Benrein Ealisaid II ny ben hoshee er yn RU chammah as er queig çheeraghyn jeig y Cho-unnaneys, as eh cur yn RU ayns unnaneys persoonagh lesh ny steatyn shen. Ta ny Croghaneyn-Crooin Mannin, Jersee as Guernsey fo reealtys y Chrooin, as cha nel ad nyn gooid jeh'n Reeriaght Unnaneysit ga-reih ta cooishyn joarree as coadey fo stiurey reiltys yn RU.

Harrish y Reeriaght Unnaneysit, dy chadjin t'eh eginagh da scollagyn studeyrys y yannoo er nah çhengey: gys 14 bleeaney d'eash ayns Sosyn, as gys 16 bleeaney d'eash ayns Nalbin. T'ad Frangish as Germaanish ny nah çhengaghyn smoo ynsit ayns Sostyn as Nalbin. Ayns Bretin ta lesoonyn gys 16 bleeaney d'eash ynsit trooid Bretnish ny ta'n Vretnish ynsit myr nah çhengey.
Va fwirran criggad Nerin mastey ny h-ashoonyn coheshaghtagh chossyn ayrn ayns Cappan Criggad y Theihll 2007. Chur Nerin y Phakistaan fo haart as ren ad creaghney 'sy nah ynnyd 'sy cho-rheynn, as hooar ad ynnyd ayns keim y Super 8 jeh'n feniaghtys. Ghow y fwirran ayrn 'syn ICC World Twenty20 2009 lurg e cho-varriaght ayns ny qualleeaghtyn, raad ghow ad ayrn ayns keim y Super 8. Myrane lesh shen chossyn Nerin y Whalleeaght da Cappan ICC y Theihll as ad shickyraghey nyn ynnyd ayns Cappan Criggad y Theihll 2011, myrane lesh staydys ODI oikoil derrey 2013.

Erreish da'n Slattys Aaghreim, phointeil y Chrooin Kiannoort er son dy stiurey yn Ellan. Va fer ynnyd ec yn oikagh as ad cur "Lhiass-chiannoort" er, agh neayr's 1830 haink enmys oikoil y Chiannoort hene y ve "Lhiass-chiannoort", ga dy row ad shen y ghiarrey dys "Kiannoort" dy mennick. Rish pointeil, va oardagh er y Chiannoort as Lhiass-chiannoort as eshyn soilshaghey magh ny va ry-yerkal oc, er son dy hickyraghey reiltys mie ny h-Ellan.

Daag Baskin RTÉ ayns ny 1990yn as ren ee goll gys Sussex Heear, Sostyn, raad ren ee tannaghtyn ayn feie queig bleeaney gobbraghey er shaleeyn eigsoylagh as, tra v'ee smooinaghtyn er y chied cheim elley, ren ee toshiaghey lioar y screeu. Va anaase mooar eck 'sy vedshin as 'sy teaystey Ayurvedagh as ren ee goll er turrys gys Kerala, faggys da Madras, raad ren ee feddyn shellooghys va jeeaghyn magh er traie aalin. Jiu, t'ee cummal ayn as t'ee coontey dy vel Kerala ny voayl mie er yn oyr dy vel ram keimyn as boodeeyssyn ayn, goaill stiagh Hindooyn, Creesteenyn as Ewnyn, red nagh vel cosoylagh rish y voayl dooie eck ayns Ard an Rátha, Coontae Ghoon ny Ghoal.

Ta shennaghys foddey jeh kiaull hradishoonagh ayns Coontae Shliggee. Ta enney mooar er lheh er kiaulleyderyn ass jiass y choontae lheid as James Morrison, Michael Coleman, Paddy Killoran, Fred Finn, Peter Horan, Oisín Mac Diarmada (ass Téada), cloieder y feddan stainnagh Carmel Gunning, as y bann Dervish. Ta ram feaillaghyn kiaullee hradishoonagh ayn 'sy choontae as she Scoil Samhraidh Miosgán Medbha y feailley smoo ennoil jeu, as eh ny scoill souree kiaull as daunse tradishoonagh Yernagh t'ayn dagh blein ayns Mee Luanistyn ayns Balley Shliggee. Er çheu ny kiaull co-emshyragh, ta eunyseyryn kiaullee goaill stiagh lheid as Westlife, Tabby Callaghan as The Conway Sisters. Ta feailley gitar ayn 'sy Leathros dagh vlein, Feailley Gitar y Leathros ny yn Strandhill Guitar Festival, as eh soilshaghey kiaull as cloiederyn gitar.

Car y lhing echey myr Aspick Sodor, ren Phillips reaghey y Lioar Phadjer as y Vible y hyndaa gys y Ghaelg. Ec y traa v'ayn, choud's ta fys ain, cha row corys screeuee ec y Ghaelg. Ren Phillips reih corys va bunnit er y Vretnish as y Vaarle (as eh feer cosoylagh rish y chorys ta ry-aking ayns Lioar Jaghin Lis Mooar). Ren eh creaghney yn obbyr er y Lioar Phadjer 'sy vlein 1610, agh cha daink rah er y chorys noa echey.

She Wichita y balley smoo ayns Kansas, ny Steatyn Unnaneysit. Va 382,368 cummaltee 'sy valley rere coontey-pobble ny bleeaney 2010. She Bob Buckhorn meoir y chaayr. Va'n chaayr bunnit 'sy vlein 1863.
She çheer 'syn Affrick Hwoaie ee yn Algear. T'ee çhemmit liorish y Varoc da'n sheear, y Varitaan da'n sheear yiass, Malee as y Neegeyr da'n jiass, as y Leeb as y Tooneesh da'n shiar. She Balley ny h-Algear preeu-valley ny çheerey.

Ta'n chooid smoo jeh dooieyn beisteigagh ooh-vreyagh (breh oohyn), ga dy vel shiartanse dy Squamata ymmyrkey aalagh. Ta kuse jeu jannoo ymmyd jeh ooh-bio-vrey (tashtey oohyn derrey t'ad guirr), as kuse jeu bio-vrey (brey aalagh gyn ymmyd ooh kelkagh). Ta rheam beishtyn jeinagh veih'n ghecko beg Sphaerodactylus ariasae, ny sloo na 1.6 km (0.6 oar.) 'sy lhiurid, dys y croggyl sailley ta gaase dys 5.5 m 'sy lhiurid, as trimmid erskyn 1,000 kg echey.

Ta'n Reejerey John Major (ruggit 29 Mart 1943) ny pholitickeyr Goaldagh. Eddyr ny bleeantyn 1990 as 1997 v'eh ny 'er toshee er y Phartee Cumaadagh as ny Ard-vinishter y Reeriaght Unnaneysit. Car y traa echey myr ard-vinishter va'n seihll ayns lhing aistragh ny yei jerrey y Chaggey Feayr. Ghow eh scansh yn Unnaneys Oarpagh stiagh as y resoonaght mychione shickyraghey y Chonaant Maastricht. Myrane lesh y reiltys echey, va Major freggyrtagh ry hoi immeeaght y Reeriaght Unnaneysit veih'n Choghleashaght Chormid Choonree (CCC / ERM) ny yei Jecrean Ghoo er 16 Mean Fouyir 1992.

She cur sheese Israelagh er dooie as troyn Steat Israel eh "Steat Ewagh as Deynlagh" (Ewnish: מדינה יהודית ודמוקרטית). Va'n chied chur sheese er y dooie "Ewagh" screeuit ayns Fogrey Magh y Teyrsnys 'sy vlein 1948. Va'n tro "Deynlagh" currit rish dy h-oikoil ayns lhiassaghey yn Vun-Leigh va doltit 'sy vlein 1985 (lhiassaghey 9, olt 7A).

Ta'n ennym Dyfed freilt echey son obbyr jesh-chliaghtagh ynrican, myr sampleyr, y Lord Lieutenant, as ayns ennym shiartanse dy heshaghtyn: myr sampleyr, yr Heddlu Dyfed-Powys (Meoiryn-shee ny daa ard).

Va'n steat shoh, currit er enney myr Navarre ny s'anmey, unnaneysit dy paartagh liorish Reeriaght ny Cashteel ayns yn 11oo eash as y 12oo eash as erreish ayns 1512-21. Va'n chooid elley dy Navarre unnaneysit liorish y Rank. Va ny tree cummaghtyn elley (Araba, Biscaayn, Gipuzkoa), rere conaantyn, unnaneysit lesh y Chashteel, as hug eh cooney da Cashteel Navarre y cho-unnanaghey lesh.

Ta ny carbid ta jannoo troailt er ny moggylyn shen goaill carbid jeh sorçhyn cooie lheid as gleashtanyn, daawheeylyn, barrooseyn, traenyn, truckyn, sleih, coptir as etlanyn. Ta ny h-obbraidyn jannoo ymmyd jeh aght obbraghey carbid, as ny h-aghtyn ta bentyn rish y chiarail shen goaill reaghey argid, leighoilidyn as polaseeyn stiagh 'syn earroo. 'Sy çhynskyl arraghey, foddee dy vel obbraidyn as shellooderys yn 'o-strughtoor ayns shelloo theayagh ny ayns shelloo preevaadjagh, y shellooderys shen croghit er çheer as mod.

Ta jialgyn beggey do-akin, bunnys, er gish chardoon, as t'ad guinnagh dy liooar. Ta troaragyn gyn jialgyn er nyn droarey noi shen, agh bare dhyt kiarail y ghoaill gyn scansh da'n troarag t'ayn.

Ayns çhengoaylleeaght as grammeydys, ta kione çheet er argane olt ennagh. Dy tradishoonagh, t'ad gra dy vel y kione cowraghey ny ta'n raa loayrt mychione.
Dy h-ard-ghooagh, cha nel aarnieuyn ayns Nerin as cha nel agh un pheisht (y jiolgan leaghyr cadjin) ta çheet ass yn ellan. Ta dooieyn anvio goaill stiagh y feeaih mooar Yernagh, y filliu Yernagh as yn awk vooar. Ta dooieyn dy ushagyn eear-anvio, goaill stiagh yn urley buigh, er nyn gur stiagh reesht lurg jeihaghtyn dy neuveays.

She scannane bioghit veih'n vlein 1999 liorish Walt Disney Feature Animation eh Tarzan. Ta'n scannane ny 37oo scannane ayns straih Classicee Vioghit Walt Disney.

T'eh lesh Çhionnal Ashoonagh Vretin freggyrtys ynsee ayns Bretin. Ta mooarane dy scollagyn ynsit dy bollagh ny son y chooid smoo ayns Bretnish;ta lessoonyn ayns Bretnish anneydagh da scollagyn ny s'aa na 16 bleeaney d'eash. Ta planyn ayn bishaghey kiarail scoillyn Bretnish dy chur ayn as y plan shen ny choid jeh'n pholasee Bretin ghaa-hengagh y chroo.

Ta'n Reeriaght Unnaneysit ny steat unnaneagh as t'eh jeant seose jeh kiare çheeraghyn: Bretin, Nalbin, Nerin Hwoaie as Sostyn. T'eh reillit liorish corys ard-whaiylagh lesh soiaghey yn reiltys ayns y preeu-valley Lunnin, agh ta tree reiraghyn ashoonagh jeeveanit ayns Beeal Feirshtey, Cayr Deeth as Doon Edin, preeu-valjyn Nerin Hwoaie, Vretin, as ny h-Albey. Ta'n RU ny reeriaght vunraghtoil lesh Benrein Ealisaid II myr ben hoshee y steat. She Croghaneyn-Crooin Ellanyn Vooir Eeaght as Mannin as cha nel ad nyn gooid jeh'n RU, agh t'ad jannoo conastey lesh. Ta kiare thallooyn har mooir Goaldagh jeig ec yn RU, as t'ad nyn remladyn jeh'n Impiraght Ghoaldagh, yn impiraght smoo ayns shennaghys y theihill. Ta'n Venrein Ealisaid II foast ny ben hoshee er Co-unnaneys ny h-Ashoonyn as ny ben hoshee er dagh ream co-unnaneysagh.

Va Caley ruggit ayns 1824 ec boayl enmyssit y Çhibbyr, meeiley ny ghaa çheu-heear jeh Sulby, as ta boallaghyn follym y thie beg foast er mayrn jiu.

My t'ou çhiow un chione jeh slat dy yiarn, ta shen cur bree da ny breneenyn yiarn ec y chione shen, as ta ny breneenyn shen tonn-chraa ny s'tappee na v'ad tonn-chraa roish shen. Ta shen cur bree da ny breneenyn sniessey daue, as t'adsyn tonn-chraa ny s'tappee. Myr shen, ta bree/çhiass gleashaghey trooid y clat, as cha nel y slat hene gleashaghey.

Va'n balley beg currit er bun er 13 Averil 1938 myr cooid jeh'n skeym cummaltys toor as sonnagh. Ren ny bunneyderyn, arreyderyn stiagh veih Rexingen y Ghermaan, çheet gys Israel car y Wheiggoo Aliyah.

Swift, C.J. (1987). Irish influence on ecclesiastical settlements in Scotland. A case study of the Island of Islay (Traaghtys MPhil neuhoilshit) (Baarle), University of Durham.

Y chied caghlaa da’n Comics Code Authority ayns 1971, kyndagh rish Stan Lee shassoo noi y choad son skeeal mychione druggaghyn, as shen er aghin enmyssit y Rheynn Lheeys, Ynsee as Lhiass ny Steaytyn Unnaneysit.
Ta Makemake (focklit magh myr [ˈmɑkeˈmɑke]), shenn-ennym (136472) Makemake, ny treeoo planaid crivassanagh smoo ayns Corys ny Greiney as nane jeh'n daa chorpane smoo ayns Cryss Kuiper (KBO). Ta'n crantessen echey daa hrass keayrtyn ny sloo na crantessen Phluto. Ta Makemake neuchoardail rish ny KBO-yn elley er y fa nagh vel fo-phlannadyn echey. Ta'n çhiassid feer injil echey (mygeayrt 30 K) taishbyney dy vel y thalloo cloagit lesh rioghyn meetane as eetane.

She balley beg ayns Gmina Brzesko, çheusthie jeh Coontae Brzesko, Queiggey ny Polynn Beg ayns jiass y Pholynn eh Jadowniki (focklit magh myr [jadɔvˈniki]). T'eh ny hoie mysh 3 km çheu hiar jeh Brzesko as 52 km shiar veih'n phreeu-valley queiggagh, Kraków. 'Sy vlein 2009 va 5014 deiney cummal 'sy valley beg.

Share da amm aase feayr as liauyr, mysh queig meeghyn, agh cha nod eh shassoo noi rio. Ta feme echey er rheamys mooar, as myr shen cha nel eh goll er troarey monney agh raad ta aggyrtys ynnydagh er.

Ta enney mooar er yn ard er-yn-oyr dy vel eh coontit myr crean y chultoor Yernagh, goaill stiagh shenn-chliaghtaghyn Yernagh, y chiaull hradishoonagh, y theater, ny cloiaghyn Gaelgagh as y Yernish. She ard Gaeltacht t'ayn as y chooid smoo jeh pobbyl yn ard nyn Yernisheyryn. Ta'n ennym "ny tree skeeraghyn" currit er Gaoth Dobhair as ny h-ardjyn Cloch Cheann Fhaola as na Rosa.

She çhengey Cheltiagh va goll er loayrt ayns Galatia 'syn Aishey Veg (y Turkee noa-emshiragh) ee Galatish. V'ee loayrit veih'n 3-oo eash RC derrey'n 4-oo eash BNJ. T'ee ny çhengey Cheltiagh vooarheeragh gollrish y Ghoalish.

Ta partanyn ry-akin ayns faarkey erbee y teihll. Chammah's shen, ta ram partanyn cummal ayns ushtey millish ny er y thalloo, ayns y chryss ghrianchryssagh er lheh. Ta mooadyssyn partan anchasley ayn, goaill stiagh y phartan vog (cha nel agh millimeaderyn er lheead) chammah as y partan yiard Shapaanagh, as lheead lurgagh 4 m ec kuse jeu

She lus yn-ee slyst ny marrey ee cabbag aalin (Plantago maritima). T'ee ry-akin er feie ny cruinney ayns ardjyn tempreilagh as Arctagh, goaill stiagh yn Oarpey, yn Affrick heear-hwoaie, yn Aishey hwoaie as veanagh, America Hwoaie hwoaie as America Yiass yiass.

Va'n Chrosh Yiarn (Germaanish: Eisernes Kreuz) ny h-aundyr va currit er sidooryn Germaanagh er roort rish y chaggey. Va'n aundyr crooit rish Ree Ferdorraghey Illiam III ny Proosh. V'ee bronnit son y chied cheayrt er 10 Mart, 1813. Va'n Chrosh Yiarn bronnit er sidooryn rish ny Caggaghyn Napoleonagh, y Chaggey Frangagh-Phrooshagh, y Chied Chaggey Dowanagh, as y Nah Chaggey Dowanagh. V'ee bronnit er Adolf Hitler lurg y Chied Chaggey Dowanagh.

Ta billey ny bea çheet er shiartanse dy viljyn 'sy ghenus Guaiacum as fuygh feer lajer as creoi oc (fuygh ny bea). Son y chooid smoo, t'eh çheet er Guaiacum officinale ny Guaiacum sanctum.
Ta foaynoo mooar ec TG4 er son ny claaryn echey ayns filmyn, ellynyn, drama, filmyn feanishagh, as spoyrt. Myr sambyl, va ny claaryn mooie-jeant Nip/Tuck, Carnivàle, Gossip Girl, The Wire, The O.C., One Tree Hill, Lipstick Jungle, Everwood, Survivor, Invasion as Curb Your Enthusiasm scaalheanit ec y vollagh roish y çheet oc er bollee Goaldagh, as ayns 2005, va insh liehlagh Yernagh er yl-chloiaghyn Feniaghtys Wimbledon as daawheeylaght Frangagh Tour de France scaalheanit er. Ta'n bollagh jannoo insh er spoyrtyn Yernagh, lheid as bluckaneyrys Gaelgagh as immanaght jeh'n nah cheim as co-hirraghyn club, as bluckaneyrys Gaelgagh mraane. T'adsyn nyn daghyrtyn gyn yeearreeaght chadjin, agh dy vel mooinjer eiyrtyssee leighalagh oc. T'eh scaalheaney filmyn classicagh ayns Baarle, lheid as filmyn ta soit 'sy Neear Feie, chammah as filmyn ayns çhengaghyn elley - ayns Frangish, Germaanish as Spaainish dy mynchooishagh.

Ta'n coontae 1,075.27 kilomeaderyn kerrinagh er eaghtyr as 'sy vlein 2012 va 53,200 deiney cummal ayn. Va 20,185 deiney cummal ayns Tuchola as 33,295 deiney cummal magh çheu çheerey.

Ta'n Elveeish (Germaanish: Schweiz, Frangish: Suisse, Iddaalish: Svizzera, Romansh: Svizra) ny çheer Alpagh, neuchommeeagh, thallooinit 'syn Oarpey Heear. T'ee ny çheer chonastagh ta jeant sheose jeh 26 steatyn ny cantoonyn. She Berne preeu-valley ny çheerey agh t'ad ny h-ynnydyn tarmaynagh na ny h-ard-valjyn Basel, Geneva, as Zürich.

Ta gurneilys ynnydagh ayns Nerin Hwoaie, veih'n vlein 1973, reaghit ayns 26 coonseilyn ardjynagh, as ad reiht liorish un-vote yn-astreeaghey lesh cummaghtyn ta jeorit da shirvishyn lheid as çhaglym smooirlagh, stiuree moddee, as meansalaght pairkyn as ruillickyn. Er 13 Mart 2008, ansherbee, va'n kiannoortys ayns coardailys rish treealtysyn un choonseil jeig y chroo as ad y chur ayns ynnyd y chorys roie as bee ny reihysyn s'niessey shlearit gys 2011 dy chooney lesh y çhyndaa.

She lus 'sy chynney Rosaceae eh cappan y druight (Alchemilla mollis). T'eh dooghyssagh da'n Oarpey yiass, as t'eh ry-akin er feie ny cruinney myr lus jesheenagh.

She slyst ayns Detmold, y Ghermaan, eh Bentrup ta ny lhie mysh 7 km çheu hwoaie veih çheshvean y chaayr. Ta Bentrup çhemmit da'n jiass liorish slystyn elley yn chaayr myr Loßbruch as Oettern-Bremke. Er 1 Jerrey Geuree 1970 va'n balley beg co-vestit rish Detmold. T'eh 3.3 km² er eaghtyr as 'sy vlein 2006 va 480 deiney cummal ayn. She Lothar Arndt (SPD) y meoir as she Rüdiger Preuß (SPD) yn ynnydagh 'sy Choonseil Chaayragh.
Trass eaghtyr y Reeriaght Unnaneysit t'ayns Nalbin as ee 78,772 kilometeryn kerrinagh (30,410 mi ker) er eaghtyr as t'ee goaill stiagh begnagh 800 ellanyn, çheu heear as hwoaie jeh'n vooarheer son y chooid smoo, ny h-Ellanyn Heear, yn Orkaid as Shetlynn er lheh. Ta boayloaylleeaght ny h-Albey cowrit liorish Scoltey Joaree ny Gaeltaght - scoltey creggey creg-oaylleeagh - ta goll harrish mooarheer ny h-Albey veih Balley Eaylee gys Cala na Creige. Ta'n linney scoltey rheynn magh daa ard anchasley; yn Ghaeltaght ayns y twoaie as y sheear as y Ghoaltaght ayns y jiass as y shiar. Ta'n Ghaeltaght chregganagh goaill stiagh y chooid smoo jeh çheer sleitagh ny h-Albey, goaill stiagh slieau s'yrjey ny h-Ellanyn Goaldagh Beinn Nivish as ee 1,343 m (4,406 tr) er yrjid. Ta'n Ghoaltaght, y chryss cheyll eddyr Keyllys y Chleayee as Linne Foirthe enmyssit myr "y Chryss Veanagh", ny s'inshley as ny s'rea as ta'n chooid smoo dy 'leih nyn gummal ayn goaill stiagh Glaschu, yn ard-valley smoo ayns Nalbin, as Doon Edin, preeu-valley as ynnyd politickagh ny h-Albey.

She çhengey Romanagh ee Ligoorish (Ligoorish: Ligure, Liguru ; Iddaalish: Ligure), as t'ee ry-chlashtyn 'syn Iddaal, 'sy Rank as ayns Monaco. Ta mysh 2 villioon loayreyder eck, as ad daa-hengagh son y chooid smoo.

Ta'n fockle eaghtyr ny chur sheese er mooad ta fockley mooadys daa-howshanagh er rheynn vaghtal jeh baare, eaghtyr ny crackan, ta caglit liorish cruill ghooint. Ta'n enmys ny chur sheese er slane eaghtyr baare, eaghtyr ny crackan anchoodit jeh stooalt tree-howshanagh, lheid as sym eaghtyryn jeh çheughyn anchoodit polyheedrane.

Ta cabbag Pherick goll er pollnaghey ec y gheay. T'ee cur magh wheesh as 20,000 rassyn feer veg ayns cummey ooh, er speekyn ardey erskyn ny blaaghyn.

She ennym neuvaghtal eh lheeahid glooie, ta çheet er protista ta geddyn sliught liorish sporragyn. Hoshiaght, v'ad currit mastey ny fungyssyn, agh cha nel ad goit rish 'sy reeriaght shen jiu. Ta'n ennym çheet er earish 'sy chorys bea tra ta kuse jeu ry-akin myr glooie; shen Mycsomycota son y chooid smoo.

ayns dhossanyn cuishlagh ta gaase ayns lossreeyn nagh vel fuyghagh; ayns lossreeyn fuyghagh, t'ad ry-akin foast ayns ayrnyn oc nagh vel fuyghagh.
Ayns ny Mean Eashyn haink ny Normanee dys Nerin as fo-yerrey haink jerrey lesh y lhing Normanagh as toshiaght lesh y chioneys Sostynagh ayns ny 1500yn. Ayns ny 1600yn, va corys dy chioneys Sostynagh Protestoonagh er ny chummey dys neuvondeish dy chur er y vooar chooid Chatoleagh Raueagh as Phrotestoonagh yiooldagh, as v'eh sheeynt car ny 1700yn. Ayns 1801, haink er Nerin dy ve ny cooid jeh'n Reeriaght Unnaneysit. Rere caggey er son seyrsnys 'sy 20-oo eash leah haink er y çheer dy ve rheynnit ayns daa ayrn - Steat Seyr Nerin as Nerin Hwoaie. Haink er Steat Seyr Nerin dy ve ny smoo seyr harrish ny jeihaghtyn agh hannee Nerin Hwoaie lesh y Reeriaght Unnaneysit. Haghyr boirey theayagh ayns veih ny 1960yn jeianagh derrey ny 1990yn. Huitt y mooadys dy voiraghyn lurg conaant politickagh ayns 1998. Ayns 1973, hie'n daa ayrn jeh'n ellan stiagh 'sy Voodeeys Tarmaynagh Oarpagh (yn Unnaneys Oarpagh jiu). Haghyr bishaghey tarmaynagh neusampleyrit ayns Pobblaght Nerin veih ny 1990yn meanagh derrey'n gheyre-ghaue argidoil Yernagh ayns 2008-2010.

Ta cummeyderyn kiaull chlassicagh ennoil ass y Reeriaght Unnaneysit as ny çheeraghyn v'ayn roish goaill stiagh William Byrd, Henry Purcell, y Reejerey Edward Elgar, Gustav Holst, y Reejerey Arthur Sullivan (kiaulleyder ard-ghooagh er son yn obbyr echey lesh y screeuder levreag, y Reejerey W. S. Gilbert) Ralph Vaughan Williams, as Benjamin Britten, kioneraadagh y chiaulldramey Goaldagh noa-emshiragh.

Va Jishag y Nollick ny hoylley jeh spyrryd y ghennallys car y Nollick, agh cha row eh ny ymmyrkagh jeh giootyn as cha row kiangley er lheh echey rish paitçhyn. Ren soyllaghyn roie-noa-emshyragh jeh ymmyrkagh giootyn veih shennaghys yn agglish, ta shen dy ghra Noo Niglus, as beeal-arrish mestey rish eie Jishag Nollick ny h-Ellanyn Goaldagh son dy chroo Noo Niglus. Cosoylaght rish Noo Niglus, ta Jishag y Nollick er ny choontey myr y cheddin rish y çhenn-chredjue ayns Woden.

Ta'n Abbey Theatre ("Theater ny Mannishter"), va bunnit ayns 1904 ayns Divlyn, ny heater ashoonagh as ta'n Taibhdhearc, va bunnit ayns 1928 ayns Galliu, ny heater Yernish ashoonagh. Ta screeuderyn cloie lheid as Seán O'Casey, Brian Friel, Sebastian Barry, Conor McPherson as Billy Roche er enney er feie ny Cruinney.

Ta brattagh ny Polynn, ny brattagh y Pholynn, jeant ass daa rimmeig chochruinnagh chorrym er lheead. Ta'n fer er baare bane er daah, as y fer er bun jiarg er daah. Ta cur sheese ayns bunraght y Pholynn er y daa ghaah myr daaghyn oikoil y çheer. Ta lhieggan elley jeh'n vrattagh marish armys yn çheer freillt dy leighoil son ymmyd oikoil ass y çheer as er ny faarkaghyn. Ta brattagh cosoylagh gollageagh ymmydit myr mergey faarkee yn Pholynn.

Ren TV Breizh eiyrtys kiedoonys scaalheanee analog y gheddyn agh va'n eiyrtys jiooldit liorish y CSA (Conseil supérieur de l'audiovisuel - Ard-choonseil Chleaysh-fakinagh). Ayns 2004, ren y bollagh eiyrtys kiedoonys y gheddyn er Télévision Numérique Terrestre agh va'n bollagh jiooldit da'n nah cheayrt.
Gollrish y Pholynnish, ta 5% jeh focklyn y Chashoobish çheet magh ass y Ghermaanish Injil, lheid as kùńszt (ellyn), as ta fir elley çheet magh ass yn Ard-Ghermaanish. Myrane lesh shen, ta'n Chashoobish goaill stiagh eeasaghtyn veih ny çhengaghyn Baltagh, veih'n Rooshish as veih'n Pholynnish.

Car eash cho-unnaneyssey ny h-Iddaal 'sy nuyoo eash jeig, va paart ec San Marino myr kemmyrk er son ram persoonyn as ad tranlaasit er oyr y phohlldal oc er son co-unnaneyssey ny h-Iddaal. Myr eiyrtys jeh'n phohlldal shen, ghow Giuseppe Garibaldi lesh yeearree ny San Marinee, as hannee y steat magh ass y steat Iddaalagh noa.

She steat as ellan Austrailagh ee yn Tasmaan (Baarle: Tasmania). T'ee ny soie 240 km çheu yiass veih mooarheer yn Austrail as t'ee scarrit voee liorish Keyllys Bass. Ta'n steat goaill stiagh yn ellan hene - y 26oo ellan smoo er y theihll - as ny h-ellanyn mygeayrt-y-mooee. Ta ny smoo na 500,000 deiney cummal 'sy steat, as ta begnagh lieh-chooid jeh'n phobbyl cummal ayns rheynn mooar Hobart. Ta'n Tasmaan 68,401 kilomeaderyn kerrinagh er eaghtyr as ta'n ard-ellan coodaghey 62,409 kilomeaderyn kerrinagh.

Haink Slattys Aaghreim Ellan Vannin 1765 lurg co-unnaneys Nalbin as Sostyn ayns 1707 as skeaylley ard-whaiyl ny h-Albey. Ayns 1800 cho-unnanee Bretyn Vooar as Nerin, lesh skeaylley ard-whaiyl ny h-Erin myrgeddin.

Y chied lioar chaslys-skeealyn slane jeant ayns ny Steaytyn Unnaneysit, she The Yellow Kid in McFadden's Flats ve ayns 1897, as eshyn jannoo y chied ymmyd jeh’n fockle comic book (“lioar caslys-skeealyn”). Agh cha daink caslys-earishlioaryn dy ve nyn cummey ym-fysseraght derrey ny 1930yn, lesh Famous Funnies: A Carnival of Comics,. Er lesh screeudeyryn shennaghys, shen y chied feer chaslys-earishlioar Americaanagh; myr sampleyr, ta Goulart gra dy row eh "clagh chorneilagh da nane jeh ny banglaneyn smoo vondeishagh ayns çhymskylagh soilshaghey magh earishlioaryn".

She fo-chrouw varroo jeh ny çhengaghyn Ind-Oarpagh v'ayn ayns ny çhengaghyn Tocharagh. Va ny çhengaghyn Tocharagh loayrit ec boodeeyssyn beggey va cummal ec taauenee er y çheu hwoaie jeh Awintragh Tarim (cooid jeh'n ard noa-emshyragh Xinjiang 'sy Çheen). Ta ny çhengaghyn shen goll er rheynn magh ayns tree sorçh — y Tocharish A (Agnish ny Turfanish), y Tocharish B (Kuchish) as y Tocharish C (Krorainish).

Ghow spoyrtyn mooarey, goaill stiagh soccer, ruggyr, criggad, tennys as golf, toshiaght 'sy Reeriaght Unnaneysit. Rere co-earroo ny bleeaney 2006, she soccer y spoyrt smoo ennoil 'sy Reeriaght Unnaneysit.

'Sy Ghaelg hene, ta'n lettyr çheet magh ass yn abbyrlhit Baarleagh liorish obbyr John Phillips, Aspick Sodor as Vannin, as e lheid cairscreeu y yannoo son y Ghaelg ayns ny 1700yn.

She coontae jesh-chliaghtagh Sostyn Heear Hwoaie eh Cheshire. T'eh çhemmit liorish Derbyshire da'n çhiar, Staffordshire as Shropshire da'n jiass, Wrecsam as Sir y Fflint da'n çheear, as Merseyside as Manchuin Vooar da'n twoaie. She yn Çhaayr y preeu-valley tradishoonagh.
Aayannoo kuse dy characteyryn ennoil, goaill stiagh Batman ny s’dorree (as ny sniessey da eie bunneydagh ny 1930yn), caghlaaghyn da Superman (goaill stiagh Kryptonite skellal roish), as tammylt gyn pooaryn da Wonder Woman.

Va laue mooar ec paart y Lhiass-chiannoort 'syn eab, ga dy row Y Kiare as Feed shassoo noi, as shen ny smoo ny rieau lurg da çheet dy ve reiht ec y theay ayns 1867.

Jiu, ta staydys oikoil ec y çhengey, ga nagh vel ee coontit myr çhengey oikoil yn ellan, as t’ee goll er n’ynsaghey ayns bunscoillyn, meanscoillyn, as ollooscoillyn ennagh, as t’ee goll er ymmyd ec y reiltys as myr enmyssyn ec shiartanse dy lughtyn-reill ayns Mannin, lheid as Lught-Reill Lectraghys Manninagh as Undinys Eiraght Vannin.

She unnid reirey thallooinagh as gurneilys ynnydagh (powiat) ayns Queiggey Kujawy-Pomorze, twoaie yn Pholynn, eh Coontae Tuchola (Polynnish: Powiat tucholski). Va'n coontae currit er bun er 1 Jerrey Geuree 1999 rere lhiassaghey gurneilys ynnydagh ny Polynn 'sy vlein 1998. She Tuchola y toiag reirey as y balley smoo ayn as eh ny lhie 55 km (34 mi) çheu hwoaie veih Bydgoszcz as 81 km (50 mi) çheu heear hwoaie veih Toruń.

Ayns ny bleeantyn jeianagh, ta kiaull hradishoonagh as daunse Yernagh çheet dy ve ennoil reesht, trooid y phenomenon Riverdance er lheh, cloie theateragh jeh daunse tradishoonagh Yernagh. Ayns ny bleeantyn meanagh jeh'n 20-oo eash, tra va Nerin jeianaghey, huitt y chiaull hradishoonagh ass foayr, ayns ardjyn baljagh er lheh. Car ny 1960yn, as tayrn stiagh ennal veih gleashaght chiaullee çheerey Americaanagh, haghyr aavioghey ayns anaase ayns kiaull hradishoonagh Yernagh, as va'n aavioghey shen stiurit liorish possanyn lheid as The Dubliners, The Chieftains, Emmet Spiceland, The Wolfe Tones, ny Clancy Brothers, Sweeney's Men as fir er lheh lheid as Seán Ó Riada as Christy Moore. Hug possanyn as kiaulleyderyn, goaill stiagh Horslips, Van Morrison, as Thin Lizzy meeryn dy chiaull hradishoonagh stiagh 'sy chiaull chraaee noa-emshiragh as, car ny 1970yn as ny 1980yn, haink er yn anchaslys eddyr kiaulleyderyn tradishoonagh as kiaulleyderyn craaee dy ve millit, as cooid vooar dy 'leih goll harrish ny linnaghyn ayns aghtyn cloie. Ta'n cleayney shoh ry-akin ayns obbyr jeianagh jeh ellyneyryn lheid as Enya, The Saw Doctors, The Corrs, Sinéad O'Connor, Clannad, The Cranberries, Black 47 as The Pogues mastey possanyn elley. Car ny 1990yn, haink fo-horçh dy chiaull veainagh çheerey magh ayns Nerin as ee mestey kiaull veainagh hrome lesh kiaull Yernagh as Celtiagh. V'ad ny possanyn toshee jeh'n fo-horçh shen na Cruachan, Primordial, as Waylander. Ta possanyn kiaullee noa-emshiragh ennagh goaill ny s'gerrey da feaym "tradishoonagh", goaill stiagh Altan, Téada, Danú, Dervish, Lúnasa, as Solas. Ta fir elley goaill stiagh ymmodee dy chultooryn myr co-haaghey dy horçhyn, lheid as yn Afro Celt Sound System as Kíla. Ta'n chooish ry-akin mastey biallyssyn Yernagh gys yn Eurovision Song Contest, co-hirrey kiaullee ooilley-Oarpagh ta cosnit shiaght keayrtyn ec Nerin, ny ny smoo na un çheer elley.
Ta Krystian Mitchell Victor Pearce ny vluckaneyr sockyr Sostynagh. T'eh cloie mastey ny fendeilee lesh y chlub sockyr Birmingham City F.C.. Rug eh ayns Birmingham, Sostyn 'sy vlein 1990.

Ta shiaght slystyn echey: Ashfield, Bassetlaw, Broxtowe, Gedling, Mansfield, Newark as Sherwood as Rushcliffe. Va Nottingham City nyn mast'oc eddyr 1974 as 1998, agh t'eh ny lught-reill unnaneagh nish er son reirey, ga dy vel eh fo y choontae jesh-chliaghtagh foast.

Ayns ny 1990yn hie yn ghleashaght er troa noa, as ynsagh trooid y Ghaelg ayns aignaghyn ec ny paraantyn. Va'n Chied Chesmayd, possan cloie va currit er bun liorish paraantyn son dy chiarail çhymmyltaght raad dy row yn Ghaelg goll er loayrt mastey ny paitçhyn, currit er bun. Son dy chur co-oardraghey 'syn ynnyd ynsee, ren y reiltys cur y chied Manx Language Officer, ny Oaseir Gailckagh, er bun, oik noa fo currym y Rheynn Ynsee, as by eh Brian Stowell y chied oikagh. 'Sy vlein cheddin va'n Ghaelg currit stiagh ayns ny scoillyn da'n chied cheayrt, ga nagh row egin ayn, as 'sy vlein 1997 va'n Teisht Chadjin Ghaelgagh currit ayns ynnyd y GCE O Level (cochorrym rish y GCSE). As, ec jerrey yn villey-bleeaney, ayns 1998 va Phil Gawne, fer mooar ayns skeeal y Ghaelg, pointit myr y Greinneyder, oik noa fo currym Undinys Eiraght Vannin as Eiraght Ashoonagh Vannin.

Cha nel staydraa oikoil ayn mychione earroo ny Gaelgeyryn ayns Mannin roish y choontey-pobble 'sy vlein 1871. Rere y choontey-pobble shen va 190 Galegeyryn un-hengagh, as 12,340 Gaelgeyryn daa-hengagh ass 54,042 cummaltee yn ellan, t'eh shen 22.8% jeh pobble yn ellan. Agh rere coontey-pobble 'sy vlein 1901 cha row agh 59 Gaelgeyryn un-hengagh as 4,598 Gaelgeyryn daa-hengagh, ny 8.5% jeh pobble yn ellan; 'sy vlein 1911 cha row yn Ghaelg agh ec 4.6% jeh pobble yn ellan. 'Sy vlein 1951 cha row agh 355 Gaelgeyryn ayn, as 'sy vlein 1974 hooar y Gaelgeyr jerrinagh Ned Maddrell baase.

Ta roortaghys Yernagh er ny lhiassaghey ayns ny traaghyn jeianagh, as daa voyn ard-ghooagh er nyn gosney ec Sonia O'Sullivan ayns ratçhyn 5,000 meteryn; boyn airhey ec Feniaghtyssyn y Theihll 'sy vlein 1995 as boyn argid ec Cloiaghyn Olympagh sy vlein 2000 ayns Sydney. Chossyn Gillian O'Sullivan boyn argid 'sy ratçh shooill 20k ec Feniaghtyssyn y Theihll ayns 2003, as chossyn cleeader ratçhal Derval O'Rourke boyn airhey ayns Feniaghtyssyn Çheusthie y Theihll 'sy vlein 2006 ayns Moscow. Chossyn Olive Loughnane boyn argid ayns ratçhal shooil 20k ayns Feniaghtyssyn Roortaghys y Theihll ayns Berleen ayns 2009.

Ren yn çheer prowal dy feddyn yn raad coair stooaltys: ayns 1867, va conaant cowrit rish yn Austeyr as yn Ungaar (daa thallooyn dy yn Habsburg), as va'n Reeoil Austeyragh-Ungaaragh crooit. Va'n soiaghey noa cooilleentagh: va aase tarmaynagh ard troggit rish y conaant.

Er lesh yn eie cadjin, s'neuyantagh eh corockle stad farangagh. Tra t'ad goll er cur roish ny keayrtn, t'ad screeut myr "Q mooar" beg, [Q], dy mennick.

Ta'n A5 ny phreeu-raad ayns Mannin ta kiangley Doolish er y çheu hiar jeh'n ellan lesh Purt Çhiarn er y çheu yiass. Ta'n raad goll trooid Stondane, Balley Sallagh as Balley Chashtal.
Haink I Kyrillagh reesht jeh'n lettyr Greagagh Eta, agh t'eh çheet er y vreeockle /i/. Haink En Kyrillagh jeh'n lettyr Greagagh Nu, as t'eh çheet er y chorockle /n/. T'eh ry-akin heose son cosoylaghey, er y fa dy vel eh gollrish hibbin. Haink Eta Coptagh jeh eta Greagagh, agh t'eh çheet er /i/ ny /j/. Cha nel fer erbee jeu çheet er /h/.

Ta ny Clickburg Webcomic Awards (ny "Clickies") er ny chur magh neayr's 2005 ec feish caslys-skeealyn Stripdagen Haarlem. T'ad son screeudeyr gobbraghey ayns ny çheeraghyn Benelux, er-lhimmey jeh un aundyr eddyr-ashoonagh

Va'n chaayr bunnit er tree cruink laue-jeant. By phurt hraghtee ayns ny Mean Eashyn v'aynjee, as v'ee kianglt liorish y Cheayn Twoaie lesh y vean-vooir. Ansherbee, va'n kiangley shoh caillt tra dy row ee lhiasit. Hooar Boalsert staydys caayragh 'sy vlein 1455 er y fa dy row ee ny balley traghtee. Va'n chaayr ny h-oltey jeh'n Chomeeys Hanseatagh, myrgeddin.

She ard-chione-stashoon Raad Yiarn Vannin eh Stashoon traenagh Ghoolish (Baarle: Douglas Railway Station). T'eh ny hoie ec jerrey yn cheiy Hwoaie lesh y thalloo, faggys da shenn valley Ghoolish, preeu-valley Vannin. Ayns ny laghyn t'ayn jiu, she kione-stashoon jeh'n raad yiarn veih Purt Çhiarn gys Doolish, agh ayns ny laghyn ceaut va shirveishyn traenagh gimmeeaght gys Purt ny h-Inshey ayns sheear yn Ellan as gys Rhumsaa 'sy twoaie.

Ta corockle cooyl-eeacklagh goll er fockley magh liorish y çhengey faggys da ny bentyn da'n dreeym cooyl-eeacklagh. Shoh cooyl-eeacklee yn Abbyrlhit Sheeanagh Eddyr-ashoonagh:

Hooar mychione un villioon Yernee baase 'sy Ghortey Mooar car ny 1840yn as daag ny smoo na un villioon deiney elley. Rish jerrey ny jeihaght, va lieh-chooid jeh sthie-arraghey gys ny Steatyn Unnaneysit çheet ass Nerin. Haink er yn arraghey magh dy ve ny chooid ghowin jeh'n aigney as ren y sleih-earroo tuittym gys mean y 20-oo eash. Jeeragh roish y ghortey, va'n coontey-pobble recortyssey 8.2 millioon dy 'leih 'syn ellan. Agh cha nel earroo yn phobble er roshtyn gys ny h-earrooyn shen veih'n traa shen. Huitt earroo yn phobble gys ny 1961 as ayns 2006 ren y coontae jerrinagh (Coontae Lheeahtrim) y chied irree ayns sleih-earroo veih'n vlein 1841.

Er 1 Boaldyn, 1169, haink turrys-contoyrtys dy reejereeyn Bretnagh-Normanagh er y çheer ec Cuan an Bhainbh ayns Coontae Logh Garman lesh sheshaght chaggee va jeant seose jeh mygeayrt shey keead dy hidooryn. Va'n turrys stiurit liorish Richard de Clare, as eh enmyssit Strongbow ("bow troshtagh") rere y lajerid echey myr sideyr. Va'n ruegys shen, va taghyrt ec tra cheddin jeh bishaghey Normanagh noa, jeant ec cuirrey Diarmait Mac Murchada, ree Lion.

She glassrey ass cree gish ny ass buinney biljyn palm er lheh eh cabbash phalm. T'asdyn goaill stiagh Cocos nucifera, Euterpe edulis, Euterpe oleracea, Sabal as Bactris gasipaes. Dy cadjin, ta goaill magh cabbash phalm marroo biljyn palm feie un-ghassagh, agh ta dooieyn elley yl-ghassagh ny nyn lossreeyn cloanagh.
She block creoi kereagh as bite jingit ayn dy chur magh sollys eh cainle (kainle ny keartyn). Jiu ta cainleyn jeant ass parafeen er y chooid smoo, agh ta fir elley ry-gheddyn as ad jeant ass kere hellanagh, soy, kereyn lussagh, as geirr. Ta cainleyn gloagh jeant ass ooill veainagh as polymeyr mestit.

Yn abbyrlhit Romanagh (ny keayrtyn, yn abbyrlhit Ladjynagh), she abbyrlhit t’ayn. V’eh jeant ass yn abbyrlhit Greagagh son dy screeu Ladjyn, liorish ny Romanee. She'n abbyrlhit Etruscagh v'ayn 'sy toshiaght, agh ren eh caghlaa dys y chummey jeianagh as cheau magh ad kuse dy lettyryn jeh. Beggan er veggan, ghow sleih toshiaght jannoo ymmyd jeh son dy screeu çhengaghyn Romanagh (sluight Ladjyn), Celtiagh, Germaanagh, Baltagh as Slavagh. Fy yerrey, haink dagh ooilley çhengey Oarpagh dy ve screeuit liorish, bunnys, liorish ymmodee lettyryn noa er nyn groo son ny çhengaghyn er lheh.

Va jalloo-ocklyn yn aght dy screeu ayns shenn Eajipt. V'ad jeeaghyn gollrish jallooyn as t'ad feer doillee son shenndaaleeyn as sleih elley dy hoiggal, er yn oyr dy vel ren ny Eajiptaghyn screeu ad voish yn cheu yesh my hoshtal, ny as e vaylart dy cruinn as.

'Sy vean-eash lheah, screeu screeudeyryn Bretnagh y Mabinogi. 'Syn eash noa-emshiragh, hug ny bardyn R. S. Thomas as Dylan Thomas cultoor Vretin gys y lught eaishtagh eddyr-ashoonagh.

Ta Baile Mhic Gormáin (Baarle: Gormanston) ny valley beg as ayns Coontae ny Mee, Nerin. Ta'n balley beg ny hoie er gerrey da'n joarey rish Coontae Ghivlyn ayns shiar y choontae.

Ta krypton (ASE: [ˈkrɪpt̪ɑn̪]; veih'n Ghreagish: κρυπτός, kryptos "y fer follit") ny vunstoo kemmigagh lesh y chowrey kemmigagh Kr as yn earroo breneenagh 36. T'eh ny oltey jeh Possan 18 as Çhymcheayrt 4. Ta krypton ny ghas taaue gyn daah, gyn blass, gyn soar as t'eh ry-gheddyn 'syn aeraght ayns mooadyn beggey. T'eh ymmydit lesh gasyn goan elley ayns stroo-hoilshaghey.

Rish ny 1920yn, va'n BBC, kied ghreasane creeley eddyr-ashoonagh y theihll, currit er bun. Ren yn RU caggey rish y Ghermaan Natseeagh myr nane jeh cummaghtyn Cochaarjagh y Nah Chaggey Dowanagh as hug eh cooney da'n theihll heear-chaggeeagh. By chyndagh rish y Nah Chaggey Dowanagh va'n Reeriaght Unnaneysit jeeyllit rere argidys. Hug eeasaghtyn costallagh veih'n Chanadey as veih ny Steatyn Unnaneysit cooney da'n RU as eh geearree slaanaghey.

Ta Yunnan (Sheenish aashagh: 云南; Sheenish hradishoonagh: 雲南; pinyin: Yúnnán) ny queiggey ayns jiass Gheynphobblaght ny Sheen, ta 394,000 km² er eaghtyr. She Kunming y preeu-valley.

Attiches, Avelin, Bersée, Ennevelin, Fretin, La Neuville, Mérignies, Moncheaux, Mons-en-Pévèle, Ostricourt, Phalempin, Pont-à-Marcq, Thumeries, Tourmignies as Wahagnies